**№ 1 сабақ**

**«АИТВ, ЖИТС туралы басты мәліметтер»**

**Уақыты :** 45 минут

**Мақсаты :** АИТВ індеті туралы кыскаша жалпы ақпарат беру.

**Міндеті :**

Оқушыларды АИТВ , АИТВ індеті, ЖИТС жайлы ұғымдармен таныстыру.

**Мазмұны :**

1. АИТВ, АИТВ індеті, ЖИТС ұғымдары.
2. АИТВ, ЖИТС-қа қатысы бар терминдер.

**Материалды ұсыну үшін қолданылдатын құралдар:**

1. Миға шабуыл «Сіз АИТВ, ЖИТС туралы не естідіңіз?»
2. «ЖИТС» бейне баянын көру

**Жабдықтар :**

Тақта, интерактивті тақта, үлкен көлемді қағаздар, маркерлер, дәптер парақтары.

**Сабақ барысы:**

Ұстаздың кіріспе сөзі: АИТВ індеті таралуын жалғастырып жатқан әлемде, АИТВ туралы білмей және онымен күресі жолдарын білмей өмір сүру мүмкін емес. Барлық адамдар АИТВ індеті туралы білуі қажет. Кез келген адам, жас ерекшелігіне қарамастан індетті жұқтыруға қаупі бар.

**Негізгі бөлім:**

**Миға шабуыл «Сіз АИТВ, ЖИТС туралы не естідіңіз?»**

**Міндеттері:**

1. Оқушылардың хабардар болу деңгейін анықтау;

2. Барлық оқушыларды оқыту үдерісіне тарту.

**Өткізу барысы:**

1. Сабақ басында АИТВ, ЖИТС тақырыбына білім сапасын анықтау бойынша алдынғы тестілеу өткізу.

2. Талқылауды жүргізу үшін, мынадай сұрақ қою қажет «Сіз АИТВ, ЖИТС туралы не естідіңіз?»

3. Айтылған пікірлерді оқытушы немесе көмекші оқушы тақтаға (интерактивті тақтаны пайдалануға болады) немесе үлкен көлемді қағазға жазып қояды.

4. Нәтижесінде оқытушы барлық пікірлерді дауыстап оқып шығады, қазіргі кезде АИТВ індеті – адамның иммунитетінің тапшылығы індетінен шығатын жазылмайтын дерт екеніне, ол ауруға қарсы вакцина жоқтығы туралы, одан қорғанудың жалғыз жолы – жауапты мінез-құлық болып табылатына аса мән береді. Оқушылардың назарын ЖИТС - мүлде оба еместігіне аудару керек. АИТВ мен оба қоздырғышының берілу жолдары әр түрлі. АИТВ пен обаны теңестіру ЖИТС-пен ауратын адамдарға үрей туғызады, кемсітушілікке және аластатуға әкеп соқтырады.

5. Бірқатар сұрақтар қоюға болады (оларға берілген жауаптар да қағазға немесе тақтаға жазып алынады):

* Сіз АИТВ, ЖИТС туралы алғаш рет қашан естідіңіз?
* Нақты не естідіңіз?
* Ақпаратты қай жерден алдыңыз ?
1. Оқушыларды АИТВ, ЖИТС аббревиатуралары нені білдіретіні туралы айтып беруді өтіну. Толық жауап беру.
2. **Аббревиатура бойынша материалды бекіту мақсатында, «ЖИТС» бейнеролигін көру.**
3. Оқушыларға қағаздарды таратып, «АИТВ, ЖИТС туралы хабардар болу не үшін қажет?» сұрағына жауап жазуды өтіну. Өздерінің жауаптарын «Бұл маңызды, себебі...» деген сөзбен бастауға өтініш білдіру. Жауаптар жазылған соң олар қабырғаға, тақтаға немесе қағаз парағына жабыстырылады.
4. Оқытушы жазылғандарды оқып шығады және түйіндеме жасайды.

**Оқытушыға нұсқама:**

«Миға шабуыл» - бұл қойылған сұраққа оқушылардың қайтарған қандай да болсын жауабын қабылдау әдісі. Маңыздысы, берілген жауаптарға бірден баға бермей, әр қатысушының пікірін қағазға немес тақтаға жазып қою. Оқушылар қойылған сұраққа берген жауаптарына негіздеме немесе дәлелдеме берудің қажеті жоқтығын түсінуі керек. «Миға шабуыл» аяқталған сон (уақыт бойынша 5-8 минуттан аспауы керек) жауаптардың барлық нұсқаларын талқылап шығу қажет. Олардың ішінен ең маңыздыларын және екінші кезектегілерін таңдап алу.

Қатысушылар бұл сұрақ бойынша хабардар болуы мүмкін екенін жорамалдауға болады, дегенмен олардың басқа да қате түсініктері болуы ықтимал.

Төменде «Миға шабуыл» жүргізу кезінде жиі кездесетін жауаптар келтірілген. Есте сақтаңыздар, АИТВ және ЖИТС - екі бөлек түсініктер: АИТВ – бұл адамның қорғаныш тапшылығы қоздырғышы, ал ЖИТС – жұқтырылған қорғаныш тапшылығының белгісі, АИТВ індетінің соңғы кезеңі.

* Бір адамнан екінші адамға жыныстық қатынас кезінде жұғатын ауру;
* Науқас адамнан жұғатын ауру;
* Қан немесе стерилденбеген шприц арқылы жұғатын ауру;
* ХХІ ағы оба;
* Өлімге әкелетін ауру;
* Нашақорлар ауруы;
* Мектепте ұстаздардан естідім;
* Радиобағдарлама, телебағдарлама кезінде естідім;
* Фильм көру барысында;
* Медицина қызметкерінен естідім;
* АИТВ, ЖИТС 30 жыл бұрын пайда болды;
* АИТВ, ЖИТС 15 жыл бұрын пайда болды;
* АИТВ, ЖИТС 20 жыл бұрын пайда болды;
* Мен бұл ақпаратпен таныс емеспін;
* Тағы басқасы.

**№1 сабаққа арналған ресурстық материалдары**

**АИТВ** - бұл адамның иммунитет тапшылығы вирусы, адам ағзасында ЖИТС туғызатын ретровирус.

* **А**- адам, яғни АИТВ бір адамнан екінші адамға жұғатынын белгілейді:
* **ИТ-** иммунитет тапшылығы, имундық жасушалардың жетіспеушілігін немесе тапшылығын белгілейді, нәтижесінде ағза еш бір індетке қарсы тұра алмайды
* **В**-вирус, бактерийлерге қарағанда иесінің тек қана тірі жасушасында өмір сүріп көбейетін микроағза.

**АИТВ -** індеті ағзада адамның иммунитет тапшылығы қоздырғышының барын білдіреді.Әдетте, бірнеше жыл бойы (шамамен алғанда 5-10 жыл) ауруды жұқтырғаннан кейін адам өзін дені сау сезінеді. Бірақ, АИТВ бірте-бірте ағзаның иммундық жүйесін бұза бастайды, ауруға әкеп соғады. АИТВ індетінің соңғы кезеңін ЖИТС деп атайды.

**ЖИТС -**  жүре пайда болған иммунитет тапшылығының синдромы**.**

**Ж- жүре пайда болған,** өмір сүру барысында жұқтырған ауру**;**

**ИТ – иммундық тапшылық,** организмдегі иммундық жүйе белсенділігінің жеткіліксіздігі.

**С - синдром (белгі)** - қандай да бір ауруды сипаттайтын симптомдар, белгілер жиынтығы.

**АИТВ -вирус, нәтижесінде ЖИТС дертінің дамуына шалдықтырады**

АИТВ-ға шалдыққан адам өзін көп уақыт ішінде дені сау сезініп жүреді. АИТВ-ға шалдыққан адамдар «АИТВ оң нәтижелі», «АИТВ позитивті», «АИТВ, ЖИТС - пен өмір сүретін адамдар».

Індеттің дамуын тежейтін немесе ЖИТС кесірінен пайда болған зақымдануларды емдейтін дәрілер бар. Өкінішке орай АИТВ індетінен толығымен сауықтандыратын дәрі-дәрмектер әзірге жоқ.

|  |
| --- |
| **АИТВ және ЖИТС** **АИТВ - адам иммунитет тапшылығы вирусы****Вирус – өз геніне ие, тек қана эволюциялық жоғары ағзаларда өмір сүріп дамитын тіршілік түрі****АИТВ жұқпасы – АИТВ әсерінен пайда болатын қалып****Жұқпа – микроағзаның ішіне енетін, тасушыдан ауыруыға дейінгі күрделі қарым –қатынасты тудыратын микроағза****ЖИТС - жүре пайда болған иммунитет тапшылығы****ЖИТС – АИТВ жұқпасының ең соңғы кезеңі, иммунитет, яғни ағзаның сыртқы және ішкі аурулар факторларына қарсы тұру үшін жауапты жасушалардың өлімімен байланысады.** |

**Негізгі терминдер байланысы**

 АИТВ енген Тасымалдаушылық

АИТВ жұқпасы Иммун тапшылығының Ауыру алды

 қалыптасуы

 Ауру

 ЖИТС Аурудың соңғы кезеңі

**АИТВ індетіне қатысты маңызды тармақтар**

* АИТВ жұқпасы бүкіл әлемге тез тарау тенденциясына ие, әсіресе дамып келе жатқан елдерде;
* АИТВ – ға қарсы толық сауықтыратын дәр-дәрмектер әлі де табылмаған;
* АИТВ-ға қарсы вакцина жоқ;
* АИТВ індетін жұқтырудан еш бір адам сақтанбаған, бірақ қауіпсіз мінез-құлық арқылы АИТВ жұқтырудың алдын алу мүмкін.

**АИТВ, ЖИТС туралы білім жастар үшін аса маңызды**

Жастар АИТВ жұқпасының эпидемиясының ортасында жүр. Олар АИТВ -ға қатысты өте осал, себебі олар көп жағдайда АИТВ -ға қатысты ақпараттарға, білімге, дағдыларға қол жеткізе алмайды. Оның үстіне, жасөспірімдік кезең сынақ аралығы кезеңі, олар алғашқы рет нашақорлықты, жыныстық қатынасты байқап көреді. Сонымен қатар, дәл осы жастар бүкіл әлемнің болашақтағы үміті, және дәл солар жер бетіндегі эпидемиямен күреседі.

**Жастар жыныстық қатынасқа түседі**

Көптеген Қазақстанның адамдары үшін, басқа елдегідей, нағыз өмір жасөспірім кезінде басталып, кәселеттік жасқа толғанға дейін созылады (яғни 18 жасқа дейін). Кейбір қыздар мен жігіттер 15 жасқа дейін жыныстық қатынасқа түседі. Осыған қарамастан, көптеген ата-аналар және улкен кісілер жастардың жыныстық қатынастары бар екендігіне көбінесе немқұрайлы қарайды. Бірақ-та, АИТВ таралуымен нәтижелі күресу үшін және жастарды қорғау үшін, уақытынан ерте жыныстық қатынасқа түсу фактісін мойындау қажет. Жыныстық қатынасқа белсенді жастарға, жеке сақтану құралдары мен дағдылары туралы білім беру арқылы АИТВ жұқпасының таралу мөлшерін барынша азайтуға болады.

**Жастардың көбісі АИТВ жұқпасы туралы қажетті білімдері жоқ.**

Көптеген адамдар осы күнге дейін АИТВ жұқпасының жайлы және қауіп-қатері жайлы, оның таралу жолдары мен одан сақтану құралдары туралы біле бермейді, немесе түсініктері дұрыс емес. Кейбір жасөспірімдер мен қыздар АИТВ індеті толықтай емделеді, немесе ол маса шағуы арқылы жұғады, дені сау көрінетін адам АИТВ-мен ауруы мүмкін емес деген теріс ұғымда.

Білімнің аздығы мен дағдылардың болмауы жасөспірімдерге тән нәрсе, бұл олардың АИТВ алдында осалдығын байқатады. Мұның барлы әлемнің әр түрлі елдерінде өткізілген сұрақ-жауаптар мен әлеуметтік сауалнама жүргізу нәтижесінде дәлелденген.

**Жастар қажетті білім алуға құқылы**

Жастар өздерін және басқаларды да АИТВ жұқпасынан қалай қорғануға болатындығы жайлы, АИТВ, ЖИТС салдарын қалай төмендетуге болатындығы туралы білім алуға құқылы.

Оларға кажеттісі:

* Адам денесі туралы білім;
* Гендерлік сұрақтармен байланысты кері ұғымдар туралы білім;
* Жыныстық қатынас және сэксуалдылық туралы білім;
* АИТВ індеті жыныстық қатынас арқылы берілетін жұкпалар жайлы және қажетті дағдылар туралы білім;
* Өзінің АИТВ дәрежесі жайында, АИТВ жұқпасына не үшін тексерілу қажеттілігі туралы білім;
* Медициналық, психологиялық және әлеуметтік көмекті қай жерден алуға болатындығы туралы білім;
* Өзін, өзінің жақыдарын АИТВ жұқпасынан қалай сақтап қалуға болатындығы туралы білім;
* Білім беру бағдарламалары мен адам құқықтары туралы білім;
* Жастарды ағартушылық науқандарға жұмылдыру жолдары туралы білім.

|  |
| --- |
| Ата-аналардың көбісі жыныстық тәрбие, жасөспірімдерді жыныстық қатынасқа белсенділіктерін арттырып және тәжірибе жүзінде жыныстық қатынастың болуына әкеп соғады деген үрей танытады. Бірақ, өзге елдердің тәжірибесі бойынша, жыныстық тәрбиенің түбірі жауапты карым қатынасқа негізделген болса, жыныстық қатынасты саналы, мейілінше кеш бастауға, жыныстық серіктестер санын азайтуға, қажетсіз жүктілік жағдайларын азайтуға, жыныстық жолмен берілетін жұқпадан сақтануға және жастар арасында жауапкершілікті арттыруға ықпалын тигізеді. |